PAXTA TOLASINI EKSPORT QILISh VA PAXTA TOLASIGA IShLOV BERUVChI RESPUBLIKA KORXONALARIGA SOTISh BO‘YIChA ChET EL VALYuTASIDAGI TUShUMDAN MAJBURIY SOTUVNI AMALGA OShIRISh HAMDA PAXTA TOLASINI EKSPORT QILIShGA OID ShARTNOMALAR BO‘YIChA BANK KAFOLATLARI

O‘zbekiston Respublikasi Fuqarolik kodeksi, O‘zbekiston Respublikasining “O‘zbekiston Respublikasi Markaziy banki to‘g‘risida”, “Valyutani tartibga solish to‘g‘risida”, “Banklar va bank faoliyati to‘g‘risida”gi qonunlari, O‘zbekiston Respublikasi Vazirlar Mahkamasining 2000-yil 29-iyundagi 245-sonli “Birjadan tashqari valyuta bozorini yanada rivojlantirish va mustahkamlash to‘g‘risida”, 2003-yil 3-iyundagi 240-sonli “Ishlab chiqarilgan va sotiladigan paxta tolasi uchun hisob-kitob qilish mexanizmini takomillashtirish to‘g‘risida”, 2004-yil 3-sentabrdagi 414-sonli “Paxta tolasini sotish va tashqi savdo kompaniyalarining “Paxtasanoat” hududiy aksiyadorlik birlashmalari bilan hisob-kitob qilish tartibi to‘g‘risidagi Nizomni tasdiqlash haqida”gi qarorlari va qonunchilikning boshqa hujjatlari hamda Xalqaro savdo palatasi tomonidan tasdiqlangan 458-sonli “Taqdim etilgan talabnoma bo‘yicha to‘lov bajarilishi shart bo‘lgan kafolatlarga oid birxillashtirilgan qoidalar” (1992-yildagi tahriri) va 500-sonli “Hujjatli akkreditivlar uchun birxillashtirilgan qoida va odatlar”dan (1993-yildagi tahriri) kelib chiqqan holda O‘zbekiston Respublikasi Markaziy banki Boshqaruvi qaror qiladi:
 1. “Paxta tolasini eksport qilish va paxta tolasiga ishlov beruvchi respublika korxonalariga sotish bo‘yicha chet el valyutasidagi tushumdan majburiy sotuvni amalga oshirish hamda paxta tolasini eksport qilishga oid shartnomalar bo‘yicha bank kafolatlarini berish va zaxira akkreditivlarini ochish tartibi to‘g‘risida” Nizom ilovaga* muvofiq tasdiqlansin.
 2. Ushbu qaror O‘zbekiston Respublikasi Adliya vazirligida davlat ro‘yxatiga olingan sanadan o‘n kun o‘tgach kuchga kiritilsin.